system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Pogrom?
assistant
Pogrom (din , provine de la громить, „a distruge”, cu sensul de măcel)  este un atac masiv, violent, neprovocat, lansat de  o masă de oameni, în mare parte civili și/sau membri ai unor miliții sau organizații, împotriva locuitorilor aparținând unei alte comunități etnice, naționale, rasiale, religioase, sexuale, adesea minoritare și prigonite, etc și care se caracterizează prin omoruri, violuri, hărțuiri, mutilări, bătăi, răpiri, distrugeri de case, firme, lăcașuri de cult, și alte bunuri, jafuri etc. Faptele pot avea un caracter aparent spontan, dar, de fapt, în majoritatea cazurilor sunt inspirate sau provocate de organizații, partide sau de către autorități.
După A.Oișteanu, pogromul „exprimă o dinamică psihosocială specifică, fiind vorba practic de un linșaj, cu călău colectiv și victimă colectivă, ”.  
Cuvântul pogrom, după Webster’s II New Riverside University Dictionary, 1988, provine din limba rusă și își are originea în cuvintele po= asemănător, aproape de ... și grom= tunet,  termenul descriind metaforic („precum tunetul”) și a fost aplicat la început în Imperiul Rus masacrelor de acest fel îndreptate împotriva evreilor. Enciclopedia Wordsworth, 1995, dă cuvântului următoarea explicație: „(În rusă: distrugere) un atac violent neprovocat asupra unui grup etnic, în particular evrei, condus cu acordul autorității”.   
Termenul s-a extins cu timpul și la fapte similare indreptate împotriva altor grupuri de populație.

Note

Vezi și 

Masacre împotriva evreilor din România
Pogromul de la Iași
Pogromul de la București
Pogromul de la Dorohoi
Pogromul de la Chișinău (Pogromul de la Chișinău din 1903 și Pogromul de la Chișinău din 1905).
Noaptea de cristal

Bibliografie 

 *** Die Judenpogrome en Russland (raportul Comisiei de anchetă a Organizației Sioniste din Londra), Cologne-Leipzig, 1909-1910.
Bernard Lecache, Bernard: Au pays des pogromes, quand Israël meurt, Paris, 1927.
 Neher-Bernheim, Renée: Histoire du peuple juif de la Renaissance à nos jours, Klincksieck, 4 vol., 1960 sq.
Cohn, Norman: Warrant for Genocide: The Myth of the Jewish World-Conspiracy and the Protocols of the Elders of Zion, New York, Harper & Row, 1966, OCLC 220903085.
Baron, S W: The Russian Jews under Tsars and Soviets, Mac Millan, New York-Londra, 1976.
Thackrah, John R. (edit.): Encyclopedia of Terrorism and Political Violence,  London, Routledge & Kegan Paul, 1987, ISBN 0-7102-0659-3.
 Poliakov, Léon: Histoire de l'antisémitisme, Seuil, coll. Points, 1991
Ancel, Jean: Contribuții la istoria României. Problema evreiască vezi pp.217-227, vol.I, partea întâi, 1933-1944, despre pogromurile de la Dorohoi și Galați, ed.Hasefer, București, 2001. 
Bergmann, Werner Pogroms, în Heitmeyer, Wilhelm & Hagan, John: International Handbook of Violence Research, Dordrecht: Kluwer Academic Publishers, 2003, ISBN 1-4020-1466-X.
Brass, Paul R.: On the Study of Riots, Pogroms, and Genocide, în Sawyer Seminar, sesiunea despre "Processes of Mass Killing", Center for Advanced Study in the Behavioral Sciences, Stanford University, 2003.
Shelton, Dinah, (edit.): Encyclopedia of Genocide and Crimes against Humanity,  Detroit, Macmillan Reference, 2005, ISBN 0-02-865847-7.
Hilberg, Raul: La Destruction des Juifs d'Europe, Tome 1, Folio histoire, 2006
Horvitz, Leslie A. & Catherwood, Christopher (edit.): Encyclopedia of War Crimes and Genocide, New York, NY: Facts on File, 2006, ISBN 0-8160-6001-0.
Lydia Miliakova et Nicolas Werth (edit.): Le Livre des pogroms, antichambre d'un génocide - Ukraine, Russie, Biélorussie, 1917-1922, Paris, Calmann-Levy,‎ 2010.
Engel, David: What's in a Pogrom? European Jews in the Age of Violence, in Dekel-Chen, Jonathan, Anti-Jewish Violence: Rethinking the Pogrom in East European History, Bloomington, Indiana University Press, 2010, ISBN 0-253-35520-6.
Klier, John D. (edit.): What was a Pogrom? Russians, Jews, and the Pogroms of 1881-1882, Cambridge, Cambridge University Press, 2011, ISBN 0-521-89548-0
Stan, Florin C.: Situația evreilor din România între anii 1940-1944, ed. Argonaut, Cluj-Napoca, 2012, ISBN 978-973-109-408-3
 Werth, Nicolas: 1918-1921 - Les Pogroms des guerres civiles russes, in pp.66-73, L'Histoire, no 398, aprilie 2014.

Pogromuri
Holocaust
Împrumuturi lingvistice din rusă
Rasism
Discriminare